**Zmluva o poskytovaní služieb**

uzavretá podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)(ďalej ako „**Zmluva**“)

**Článok I.**

**Zmluvné strany**

**Objednávateľ:**

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00002801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK65 8180 0000 0070 0006 2596

**BIC:**  SPSRSKBA

**Štatutárny orgán:** JUDr. SvetlanaGavorová, generálna riaditeľka

**Právna forma**: príspevková organizáciazriadená rozhodnutím Ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedná osoba**: Michal Mühl, projektový manažér

**Kontakt:** tel. 0915 990 401, e-mail: michal.muhl@siea.gov.sk

(ďalej ako „**Objednávateľ**“)

**a**

**Dodávateľ:**

**Obchodné meno:**

**Sídlo:**

**IČO:**

**DIČ:**

**IČ DPH:**

**Bankové spojenie:**

**Číslo účtu:**

**BIC:**

**Štatutárny orgán:**

**Spoločnosť zapísaná v:**

**Vecne zodpovedná osoba:**

**Kontakt: tel., e-mail, fax:**

(ďalej ako **„Dodávateľ**“)

(Objednávateľ a Dodávateľ ďalej spolu ako„**Zmluvné strany**“, jednotlivo „**Zmluvná strana**“)

**Preambula**

1. Táto Zmluva je výsledkom verejného obstarávania uskutočneného podľa ust. § 117 Zákona o verejnom obstarávaní, ktoré vyhlásil Objednávateľ v pozícií verejného obstarávateľa pod číslom NZ 3017 a ponukou Dodávateľa.
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy,
4. predmet zmluvy je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj zamestnancov, ktorých má k dispozícií, prípadne iných osôb, ktoré pre neho pracujú na základe iného ako pracovného pomeru, resp. svojich subdodávateľov je schopný ho vykonať riadne, v celosti a na požadovanej odbornej úrovni v súlade s touto Zmluvou a všeobecne záväznými právnymi predpismi.

**Článok II.**

**Predmet zmluvy**

1. Predmetom tejto Zmluvy je záväzok Dodávateľa technicky a organizačne zabezpečiť medzinárodnú konferenciu „**Inovácie pre lepší život – Smart Cities & Internet of Things**“ (ďalej ako „**Podujatie**“), ktoré sa uskutoční dňa 27.11.2017 v Bratislave v  plánovanom čase od 08.30 h. do 17.00 h. pre odhadovaný počet účastníkov 200 osôb. Podujatie bude zahŕňať najpodstatnejšie témy spojené s úlohou Vlády SR v rozvoji konceptu Smart Cities na Slovensku, jeho financovanie, smart Inšpirácie zo zahraničia, využitie inovačných technológií pre zavádzanie konceptu Smart Cities.
2. Technické a organizačné zabezpečenie Podujatia spočíva najmä v nasledovnom záväzku zo strany Dodávateľa:
3. zabezpečiť reprezentatívne priestory, t. j. funkčný priestor pre konferenciu, konferenčnú sálu, stravovaciu časť, šatňu a parkovacie miesta v zmysle Prílohy č. 1 „Opis predmetu zákazky“ tvoriacej neoddeliteľnú súčasť Zmluvy (ďalej ako „**Príloha č. 1**“);
4. zabezpečiť potrebnú prezentačnú techniku a vybavenie reprezentatívnych priestorov: wifi pripojenie, vyvýšené pódium pre rečníkov a moderátora spoločne so zodpovedajúcim mobiliárom, rečnícky pult, audiovizuálnu techniku, ozvučenie, prenosné mikrofóny, osvetlenie, prezentačnú techniku (vybavenie), zariadenie pre obrazovú réžiu, umiestnenie loga Podujatia a informácií o Podujatí v zmysle Prílohy č. 1;
5. zabezpečiť aktivity spojené s účasťou pozvaných hostí (ďalej ako „**Supervízia**“), t. j. najmä registrácia účastníkov na mieste, evidencia účastníkov konferencie, koordinácia hostí, kompletizácia zoznamu účastníkov konferencie, príprava a výroba menoviek, kompletná koordinácia požadovaných služieb a personálu v zmysle Prílohy č. 1;
6. zabezpečenie obslužného personálu, t. j. hostesiek/hostesov, ako aj osôb zabezpečujúcich organizáciu diskusie z obecenstva (t. j. osôb, ktoré budú obsluhovať mikrofóny), osoby/osôb spôsobilých odstrániť nefunkčnosť technických zariadení (technik) v zmysle Prílohy č. 1;
7. zabezpečiť účasť medzinárodných rečníkov „key note spíkrov“ v zmysle Prílohy č. 1;
8. zabezpečiť moderátorov panelových diskusií v zmysle Prílohy č. 1;
9. zabezpečiť a koordinovať tlmočníkov spoločne s nevyhnutným technickým zabezpečením v zmysle Prílohy č. 1;
10. zabezpečiť a koordinovať uvítacie občerstvenie, kávová prestávka a  obed v zmysle Prílohy č. 1;
11. zabezpečiť grafické podklady (návrhy), drobné tlačoviny a prezentačné systémy v zmysle Prílohy č. 1;
12. zabezpečiť profesionálneho fotografa a fotografické služby v zmysle Prílohy č. 1;
13. zabezpečiť kvetinovú výzdobu v zmysle Prílohy č. 1;
14. zabezpečiť distribúciu prezentačných predmetov v zmysle Prílohy č. 1;
15. zabezpečiť publicitu konferencie v zmysle Prílohy č. 1.
16. Dodávateľ je povinný poskytnúť jednotlivé služby uvedené v predchádzajúcom bode tohto Článku Zmluvy v požadovanej kvalite a kvantite, ktorá je bližšie vymedzená v Prílohe č. 1 pre jednotlivé služby.
17. Objednávateľ sa na základe tejto Zmluvy zaväzuje poskytnúť Dodávateľovi nevyhnutnú súčinnosť ako aj zaplatiť mu cenu za poskytnuté služby, ktoré tvoria predmet tejto zmluvy.

**Článok III.**

**Práva a povinnosti Zmluvných strán**

1. Dodávateľ je povinný poskytovať požadované služby, ktoré tvoria predmet zmluvy zodpovedne, riadne a včas, odborne, hospodárne a v súlade so Zmluvou a platnými právnymi predpismi.
2. Dodávateľ je zodpovedný za bezpečnosť navrhnutého, realizovaného, organizačného a technického riešenia Podujatia a je povinný o jeho používaní oboznámiť osobu určenú Objednávateľom.
3. Objednávateľ vyberie návrh priestorov na Podujatie, návrh občerstvenia, návrhy na tlačoviny a prezentačné systémy a určí vybraných medzinárodných rečníkov (key note spíkrov), moderátorov, tlmočníkov na základe návrhov, ktoré Dodávateľ zaslal Objednávateľovi pred uzavretím Zmluvy v lehote uvedenej vo Výzve na poskytnutie súčinnosti
4. Objednávateľ je povinný oznámiť Dodávateľovi vybraný návrh priestorov na Podujatie, návrh občerstvenia, vybrané grafické návrhy na tlačoviny a prezentačné systémy, zoznam vybraných medzinárodných rečníkov (key note spíkrov), moderátorov, tlmočníkov, v zmysle predchádzajúceho bodu tohto Článku Zmluvy, a to do 2 pracovných dní odo dňa účinnosti tejto Zmluvy.
5. Dodávateľ je povinný prevziať Špeciálne prezentačné predmety zo strany Objednávateľa pre všetkých účastníkov Podujatia najneskôr dňa 24.11.2017 a zabezpečiť ich prepravu na miesto konania Podujatia riadne a včas, tak, aby došlo k ich riadnemu odovzdaniu účastníkom Podujatia.
6. Dodávateľ je povinný predložiť Objednávateľovi návrhy na publicitu v zmysle bodu 4.13 Prílohy č. 1, predovšetkým inzerciu, PR článku (ďalej ako „**Publicita**“) a zabezpečiť zrealizovanie Publicity v lehote najneskôr do 31.12.2017.
7. Dodávateľ je povinný predložiť dátové nosiče s požadovaným množstvom fotografií v zmysle Prílohy č. 1 najneskôr do 10 dní po dni skončenia Podujatia.
8. Objednávateľ je povinný poskytnúť Dodávateľovi potrebnú súčinnosť a poskytnúť mu všetky potrebné, Objednávateľovi dostupné informácie, predovšetkým grafické podklady k logu EU, OP VAI, SIEA, NP inovujme.sk alebo iných grafických podkladov k logám požadovaných Objednávateľom (ďalej ako „**Logá**“), a to v nevyhnutnej lehote. Dodávateľ je oprávnený využívať Logá dodané zo strany Objednávateľa podľa predchádzajúcej vety len v súvislosti s realizáciou Podujatia. Objednávateľ dáva svoj súhlas pre použitie Log len pre úplnú realizáciu Podujatia v súlade s touto Zmluvou. Objednávateľ pre akékoľvek iné použitie Log svoj súhlas Dodávateľovi nedal.
9. Objednávateľ má právo kedykoľvek počas platnosti Zmluvy kontrolovať stav plnenia jednotlivých povinností Dodávateľa a v prípade požiadavky Objednávateľa je Dodávateľ povinný poskytnúť Objednávateľovi na účel výkonu kontroly požadovanú dokumentáciu a originály všetkých dokladov, týkajúcich sa plnenia predmetu tejto zmluvy.
10. V prípade zrušenia Podujatia zo strany Objednávateľa má Dodávateľ voči Objednávateľovi nárok na náhradu účelne a preukázateľne vynaložených nákladov, ktoré mu vznikli v súvislosti s plnením jeho povinností podľa Zmluvy.
11. Zmluvné strany sa dohodli, že prevzatie každého z Dodávateľom poskytovaných plnení podľa tejto Zmluvy zaznamenajú v Preberacom protokole o odovzdaní a prebratí predmetu zmluvy (ďalej ako „**Preberací protokol**“).

**Článok IV.**

**Miesto, termín a spôsob plnenia predmetu zmluvy**

1. Miestom plnenia je miesto zabezpečené Dodávateľom v zmysle požiadaviek uvedených v Prílohe č. 1, ktoré bolo navrhnuté Dodávateľom a následne schválené Objednávateľom podľa tejto Zmluvy.
2. Podujatie sa uskutoční dňa 27.11.2017 v plánovanom čase od 08.30 h. do 17.00 h.
3. Dodávateľ je povinný poskytnúť služby podľa tejto Zmluvy (ako aj Prílohy č. 1 Zmluvy, ktorá tvorí neoddeliteľnú súčasť Zmluvy) a podľa požiadaviek Objednávateľa. Dodávateľ je povinný upozorniť Objednávateľa na nevhodnú povahu jeho pokynov súvisiacich s predmetom tejto Zmluvy.
4. V prípade, ak Dodávateľom poskytnuté služby budú obsahovať vady, Zmluvné strany spíšu o tejto skutočnosti zápis, ktorý bude obsahovať stručný opis vád.
5. Objednávateľ má nárok na zmluvnú pokutu až do výšky 25 % z celkovej ceny za každé Dodávateľom poskytnuté vadné plnenie, a to opakovane za ktorúkoľvek vadne poskytnutú službu. Úhradou zmluvnej pokuty nezaniká jednotlivá povinnosť Dodávateľa. Objednávateľ má popri nároku na úhradu zmluvnej pokuty aj nárok na náhradu škody.
6. V prípade, ak služby poskytnuté Dodávateľom budú mať také vady, ktoré ohrozia konanie Podujatia, prípadne bezpečnosť osôb (hostí, účastníkov atď.) na Podujatí, Objednávateľ má nárok na zľavu z celkovej odmeny za poskytnutie služieb podľa tejto Zmluvy až do výšky 100 % celkovej odmeny podľa Článku VII. tejto Zmluvy. Výšku zľavy určí Objednávateľ. Objednávateľ má okrem nároku na zľavu z ceny plnenie aj nárok na náhradu škody.
7. Objednávateľ si uplatní nárok na zľavu podľa predchádzajúceho bodu v lehote 15 dní odo vystavenia Preberacieho protokolu podľa Článku III., odsek 11 Zmluvy. Lehota podľa predchádzajúcej vety sa považuje za zachovanú aj v prípade, ak si Objednávateľ uplatní nárok na zľavu elektronicky, prostredníctvom e-mailovej adresy Dodávateľa uvedenej v Zmluve alebo Dodávateľom oznámenej v posledný deň lehoty a následne bude toto elektronické podanie doplnené aj písomne do troch pracovných dní odo dňa elektronického odoslania.
8. V prípade, ak Dodávateľ nedodrží termín poskytnutia služieb a Podujatie nezrealizuje, nemá nárok ani na úhradu vynaložených nákladov a Objednávateľ má nárok na zaplatenie zmluvnej pokuty vo výške celkovej odmeny za poskytnutie služieb podľa Článku VII. tejto Zmluvy. Zmluvnú pokutu si Objednávateľ uplatní písomne a Dodávateľ sa zmluvnú pokutu zaväzuje uhradiť v lehote určenej vo výzve Objednávateľa, ktorá nesmie byť kratšia ako 15 dní. Zaplatením zmluvnej pokuty nie je dotknutý nárok na náhradu škody.
9. Služby sa považujú za dodané okamihom ukončenia Podujatia, t. zn. splnením záväzku.
10. V prípade, ak Dodávateľ zabezpečí plnenie podľa Zmluvy prostredníctvom subdodávateľov, zodpovedá Dodávateľ za takto poskytnuté plnenie akoby ho poskytoval sám.
11. Zmluvné strany sa dohodli, že zmluvná pokuta a nárok na zľavu je splatná v lehote nie kratšej ako 15 dní odo dňa jej uplatnenia u Dodávateľa. V prípade ak Objednávateľ neuhradil Dodávateľovi zmluvnú cenu podľa Článku VII. tejto Zmluvy, môže si ich Objednávateľ započítať voči Dodávateľom vystavenej faktúre.

**Článok V.**

**Fotografické služby**

1. Súčasťou poskytovania služieb zo strany Dodávateľa v zmysle tejto Zmluvy je aj zabezpečenie fotodokumentácie z Podujatia pre Objednávateľa prostredníctvom profesionálneho fotografa, a to v špecifikácií podľa Prílohy č. 1.
2. Všetky veci vrátane hmotných nosičov, na ktorých bude zachytená fotodokumentácia alebo jej časť, sa stávajú vlastníctvom Objednávateľa momentom ich odovzdania Dodávateľom Objednávateľovi na základe Preberacieho protokolu podpísaného oprávneným zástupcom Objednávateľa a Dodávateľa v zmysle bode 11 Článku III. Zmluvy.
3. Odplata za zabezpečenie fotodokumentácie podľa tohto Článku Zmluvy vrátane odmeny za poskytnutie licencie (ako aj ďalšie prípadné platby vyplývajúce z použitia fotodokumentácie alebo jej časti) na použitie fotodokumentácie podľa tohto Článku Zmluvy je súčasťou dohodnutej zmluvnej ceny podľa bode 1 Článku VII. Zmluvy.
4. Spôsob použitia diela - fotodokumentácie (ďalej ako „**Dielo**“) a rozsah licencie:

Zmluvné strany sa dohodli, že Dodávateľ udeľuje Objednávateľovi odovzdaním Diela výhradnú licenciu za nasledovných podmienok:

1. Dodávateľ je povinný zabezpečiť, že bude k predmetu licencie vykonávať ako nositeľ práv k Dielu alebo k zamestnaneckému dielu alebo spoločnému dielu také majetkové práva, ktoré ho oprávňujú udeliť Objednávateľovi licenciu v rozsahu a spôsobom stanoveným touto Zmluvou;
2. licencia sa udeľuje v územne a vecne neobmedzenom rozsahu;
3. trvanie licencie: na celú dobu trvania majetkových práv k dielu podľa § 32 ods. 1 zákona č. 185/2015 Z. z. Autorský zákon v znení neskorších predpisov (ďalej ako „**Autorský zákon**“), zánik Zmluvy nemá vplyv na trvanie licencie udelenej touto zmluvou Objednávateľovi;
4. spôsoby použitia, na ktoré sa licencia podľa tohto Článku Zmluvy udeľuje, sú najmä: (i) použitie Diela vcelku alebo len čiastočne (po častiach), (ii) verejné rozširovanie originálu Diela alebo jeho rozmnoženiny prevodom vlastníckeho práva, (iii) verejné rozširovanie originálu Diela alebo jeho rozmnoženiny nájmom alebo vypožičaním, (iv) spracovanie Diela, (v) spojenie s iným dielom v zmysle Autorského zákona, (vi) uvedenie Diela na verejnosti: verejným vystavením, vykonaním Diela, prenosom Diela, (vii) vyhotovenie rozmnoženiny diela, (viii) úprava a zmena Diela, (ix) verejný prenos Diela (vysielanie Diela, sprístupňovanie Diela verejnosti);
5. Objednávateľ má právo aj bez súhlasu Dodávateľa postúpiť licenciu podľa tohto článku Zmluvy odplatne alebo bezodplatne na tretiu osobu a súčasne má právo aj bez súhlasu Dodávateľa udeľovať odplatne alebo bezodplatne sublicencie na použitie Diela tretím osobám;
6. Dodávateľ udeľuje Objednávateľovi súhlas na zmeny a úpravy Diela alebo jeho časti v zmysle ustanovenia § 18 ods. 2 písm. c) Autorského zákona;
7. v prípade, že na zabezpečenie Diela sa použijú iné diela autorsky chránené v prospech tretích osôb, alebo práva chránené predpismi o ochrane priemyselného a duševného vlastníctva v prospech iných osôb, alebo práva chránené akýmikoľvek inými predpismi v prospech akýchkoľvek iných osôb (ochrana osobnosti), Dodávateľ sa zaväzuje zabezpečiť na vlastné náklady vysporiadanie všetkých autorsko-právnych alebo iných nárokov tretích osôb;
8. Dodávateľ súhlasí s tým, že Objednávateľ je oprávnený použiť Dielo na reklamu a propagáciu Objednávateľa a jeho aktivít.
9. V prípade, ak Dodávateľ zabezpečí Dielo v rámci plnenia Zmluvy od tretej osoby, Dodávateľ sa zaväzuje zabezpečiť od nositeľa práv k tomuto Dielu udelenie licencie v rovnakom rozsahu, v akom ju udeľuje Dodávateľ Objednávateľovi v zmysle predchádzajúcich bodoch tohto Článku Zmluvy.
10. V prípade, ak v rámci plnenia Zmluvy bude Dodávateľ zabezpečovať pre Objednávateľa i ďalšie služby, pokiaľ sa považujú za Dielo, zvukové záznamy alebo zvukovo-obrazové záznamy chránené Autorským zákonom, tak vo vzťahu k týmto dielam sa primerane použijú licenčné podmienky vzťahujúce sa k fotodokumentácií podľa tohto Článku Zmluvy.

**Článok VI.**

**Cena za poskytované služby a platobné podmienky**

1. Odplata Dodávateľa za predmet zmluvy bola stanovená dohodou Zmluvných strán v súlade so zákonom č. 18/1996 Z. z. o cenách a vykonávacou vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách a je určená v EUR. Celková zmluvná cena predmetu plnenia je       EUR bez DPH, t. j.      EUR s DPH.
2. Celková zmluvná cena predmetu plnenia vo uvedená v bode 1 tohto Článku Zmluvy je cenou konečnou, sú v nej zahrnuté všetky náklady Dodávateľa spojené s poskytovaním služieb podľa Zmluvy a nemožno ju v priebehu trvania Zmluvy meniť. Podrobná špecifikácia ceny tvorí Prílohu č. 2 tejto Zmluvy.
3. V prípade, že Dodávateľ nebol pred uzatvorením Zmluvy platiteľom DPH a stane sa ním po uzatvorení tejto Zmluvy, nemá nárok na zvýšenie ceny o hodnotu DPH.
4. Dodávateľ je oprávnený vystaviť faktúru až po riadnom a včasnom poskytnutí všetkých služieb Objednávateľovi v zmysle tejto Zmluvy. Poskytnutie služieb sa preukazuje Preberacím protokolom podľa bodu 11 Článku III. tejto Zmluvy. Preberací protokol je prílohou faktúry. V prípade, ak poskytnuté služby obsahovali vady a bol spísaný zápis o vadách podľa bodu 4 Článku IV. tejto Zmluvy, je Objednávateľ oprávnený vystaviť faktúru po stanovení výšky zľavy za vadné plnenie podľa bodu 5 alebo 6 Článku IV. tejto Zmluvy, alebo po márnom uplynutí lehoty na uplatnenie nároku za vady plnenia podľa bodu 7 Článku IV. tejto Zmluvy. Objednávateľ sa zaväzuje uhradiť Dodávateľovi odmenu za poskytnuté služby na základe faktúry vystavenej Dodávateľom, so splatnosťou 30 dní odo dňa doručenia faktúry Objednávateľovi. Faktúra musí obsahovať všetky náležitosti daňového dokladu v súlade s platnými právnymi predpismi, špecifikáciu poskytnutých služieb podľa tejto Zmluvy, špecifikáciu fakturovanej sumy a musí byť vystavená v súlade s touto Zmluvou. V opačnom prípade Objednávateľ nie je povinný faktúru uhradiť, je oprávnený túto faktúru vrátiť Dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry Objednávateľovi. Zmluvné strany sa dohodli, že táto doba sa nebude považovať za dobu omeškania Objednávateľa so zaplatením odmeny za služby a Dodávateľ nemá po túto dobu nárok na úrok z omeškania voči Objednávateľovi.
5. Zmluvné strany sa dohodli, že v prípade ak Dodávateľ neposkytne služby Publicity do 31.12.2017 Objednávateľ nemá záujem o ich poskytnutie a Dodávateľ ich po tejto lehote ani nesmie v prospech Objednávateľa poskytnúť. Objednávateľ má nárok na pomernú zľavu z ceny plnenia v rozsahu nedodanej Publicity. Dodávateľ je povinný vystaviť faktúru za všetky plnenia, ktoré poskytol v zmysle Zmluvy ku dňu 31.12.2017. Poskytovateľ je povinný po 31.12.2017 bezodkladne vystaviť faktúru v súlade s príslušnými právnymi predpismi.
6. Objednávateľ na predmet tejto Zmluvy neposkytuje preddavok ani zálohovú platbu.
7. Cena za služby sa považuje za uhradenú dňom jej odpísania z účtu Objednávateľa.

**Článok VII.**

**Trvanie Zmluvy**

1. Zmluva zaniká splnením záväzku.
2. Zmluvu je možné ukončiť aj dohodou Zmluvných strán ku dňu uvedenému v dohode.
3. Zmluvu je možné ukončiť aj odstúpením od Zmluvy. Každá Zmluvná strana má právo odstúpiť od Zmluvy v prípade podstatného porušenia zmluvných povinností. Za podstatné porušenie zmluvných povinností zo strany Objednávateľa sa považuje porušenie povinností podľa bodu 12 Článku III. tejto Zmluvy. Za podstatné porušenie zmluvných povinností zo strany Dodávateľa sa považuje porušenie povinností podľa bodov 1, 2, 5, 7, 9 Článku III. a Článku VI. Odsek 5 Zmluvy. Odstúpenie od zmluvy musí byť písomné a účinky odstúpenia od zmluvy nastávajú okamihom doručenia druhej zo Zmluvných strán.

**Článok VIII.**

**Ostatné ustanovenia**

1. Dodávateľ je povinný strpieť výkon kontroly, auditu a overovania oprávnenými orgánmi a inštitúciami, ktoré budú súvisieť s plnením predmetu tejto Zmluvy a je tiež povinný poskytnúť oprávneným osobám všetku potrebnú súčinnosť, a to kedykoľvek počas platnosti a účinnosti tejto Zmluvy. Dodávateľ berie na vedomie, že financovanie tejto Zmluvy bude uskutočnené z vlastných prostriedkov Objednávateľa v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a z prostriedkov európskych štrukturálnych a investičných fondov EU.
2. Písomnosti podľa tejto Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry a odstúpenie od Zmluvy.
3. Písomnosti sú považované za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v tejto Zmluve, alebo na korešpondenčnej adrese písomne oznámenej Zmluvnej strane, považujú sa písomnosti za doručené tretím dňom od uloženia zásielky na pošte; v prípade, ak zásielku nemožno na adrese podľa tohto bodu doručiť z dôvodu „adresát neznámy“, považuje sa zásielka za doručenú dňom jej vrátenia Odosielateľovi.
4. Dodávateľ je oprávnený postúpiť práva a povinnosti, resp. pohľadávky a záväzky z tejto Zmluvy v prospech tretej osoby výlučne na základe predchádzajúceho písomného súhlasu Objednávateľa.
5. Zmluvné strany sa dohodli, že všetky informácie, ktoré si navzájom poskytli v súvislosti s plnením podľa tejto Zmluvy, vrátane informácií poskytnutých pred uzatvorením tejto Zmluvy v rámci predzmluvných vzťahov, sa považujú za dôverné. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za porušenie povinnosti zachovávať mlčanlivosť podľa tohto ustanovenia sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto Zmluvy, ako aj zverejnenie tejto Zmluvy, jej príloh a dodatkov v Centrálnom registri zmlúv vedenom Úradom vlády SR v súlade s príslušnými právnymi predpismi.

**Článok IX.**

**Záverečné ustanovenia**

1. Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.
2. Táto Zmluva sa vyhotovuje v troch rovnopisoch, dva rovnopisy sú určené pre Objednávateľa a jeden rovnopis je určený pre Dodávateľa.
3. Akékoľvek zmeny a doplnky tejto Zmluvy je možné uskutočniť len vzájomnou dohodou Zmluvných strán formou písomného a očíslovaného dodatku k tejto Zmluve v súlade s príslušnými právnymi predpismi.
4. Zmluvné strany sa dohodli, že prípadné spory budú riešiť vyjednávaním s cieľom dosiahnuť dohodu o vyriešení sporu. V prípade, že sa dohoda nedosiahne v lehote 15 dní od termínu prvého rokovania, môže ktorákoľvek Zmluvná strana podať návrh (žalobu) na súd.
5. V prípade, ak sa akékoľvek ustanovenie tejto Zmluvy stane neplatným v dôsledku jeho rozporu s platným právnym poriadkom, resp. novou právnou úpravou počas trvania zmluvného vzťahu, nespôsobí to neplatnosť celej tejto Zmluvy. Zmluvné strany sa pre tento prípad zaväzujú nahradiť neplatné ustanovenie novým platným ustanovením tak, aby zostal zachovaný obsah, zámer a účel sledovaný Zmluvou.
6. Neoddeliteľnou súčasťou tejto zmluvy sú nasledovné prílohy:
* Príloha č. 1: Podrobná špecifikácia predmetu zmluvy
* Príloha č. 2: Špecifikácia ceny za služby (Návrh uchádzača na plnenie kritéria)
* Príloha č. 3: Výpis z Obchodného registra/Živnostenského registra Slovenskej republiky alebo iného obdobného profesijného registra
1. Vzťahy osobitne neupravené touto Zmluvou sa riadia predovšetkým ustanoveniami Obchodného zákonníka, Autorského zákona, Zákona o verejnom obstarávaní.

V Bratislave dňa ................................ V       dňa

.....................…................................................. .................................................

**Slovenská inovačná a energetická agentúra**

JUDr. Svetlana Gavorová

generálna riaditeľka